CELEX: 31990R3129
Language: el
Date: 1990-10-29 00:00:00
Title: Κανονισμός (ΕΟΚ) αριθ. 3129/90 της Επιτροπής της 29ης Οκτωβρίου 1990 που καθορίζει τις κοινοτικές τιμές στην παραγωγή για τα γαρίφαλα και τα τριαντάφυλλα για την εφαρμογή του καθεστώτος κατά την εισαγωγή ορισμένων προϊόντων της ανθοκομίας καταγωγής Κύπρου, Ισραήλ, Ιορδανίας και Μαρόκου

Avis juridique important

|

31990R3129

Κανονισμός (ΕΟΚ) αριθ. 3129/90 της Επιτροπής της 29ης Οκτωβρίου 1990 που καθορίζει τις κοινοτικές τιμές στην παραγωγή για τα γαρίφαλα και τα τριαντάφυλλα για την εφαρμογή του καθεστώτος κατά την εισαγωγή ορισμένων προϊόντων της ανθοκομίας καταγωγής Κύπρου, Ισραήλ, Ιορδανίας και Μαρόκου  

Επίσημη Εφημερίδα αριθ. L 299 της 30/10/1990 σ. 0026 - 0027

***** ΚΑΝΟΝΙΣΜΟΣ (ΕΟΚ) αριθ. 3129/90 ΤΗΣ ΕΠΙΤΡΟΠΗΣ  της 29ης Οκτωβρίου 1990  που καθορίζει τις κοινοτικές τιμές στην παραγωγή για τα γαρίφαλα και τα τριαντάφυλλα για την εφαρμογή του καθεστώτος κατά την εισαγωγή ορισμένων προϊόντων της ανθοκομίας καταγωγής Κύπρου, Ισραήλ, Ιορδανίας και Μαρόκου  Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη για την ίδρυση της Ευρωπαϊκής Οικονομικής Κοινότητας,  τον κανονισμό (ΕΟΚ) αριθ. 4088/87 του Συμβουλίου της 21ης Δεκεμβρίου 1987 που καθορίζει τους όρους εισαγωγής των προτιμησιακών δασμών κατά την εισαγωγή ορισμένων προϊόντων ανθοκομίας καταγωγής Κύπρου, Ισραήλ, Ιορδανίας και Μαρόκου (1), όπως τροποποιήθηκε από τον κανονισμό (ΕΟΚ) αριθ. 3551/88 (2), και ιδίως το άρθρο 5 παράγραφος 2 στοιχείο (α),  Εκτιμώντας:  ότι, σε εφαρμογή του άρθρου 3 του προαναφερθέντος κανονισμού (ΕΟΚ) αριθ. 4088/87, οι κοινοτικές τιμές στην παραγωγή για τα μονοανθή γαρίφαλα (standard), τα πολυανθή γαρίφαλα (spray), τα τριαντάφυλλα με μικρό άνθος και τα τριαντάφυλλα με μεγάλο άνθος, που εφαρμόζονται κατά τη διάρκεια δύο εβδομάδων, καθορίζονται δύο φορές το χρόνο, πριν από τις 15 Μαΐου και πριν από τις 15 Οκτωβρίου· ότι, σύμφωνα με το άρθρο 1 του κανονισμού (ΕΟΚ) αριθ. 700/88 της Επιτροπής της 17ης Μαρτίου 1988 περί λεπτομερειών εφαρμογής του καθεστώτος που εφαρμόζεται κατά την εν λόγω εισαγωγή (3), όπως τροποποιήθηκε από τον κανονισμό (ΕΟΚ) αριθ. 3556/88 (4), οι τιμές για τα τριαντάφυλλα καθορίζονται με βάση τον μέσο όρο των ημερησίων τιμών που διαπιστώνονται για τις πρότυπες ποικιλίες της ποιοτικής κατηγορίας Ι κατά τη διάρκεια των τριών προηγουμένων ετών, στις αντιπροσωπευτικές αγορές στην παραγωγή· ότι για τα γαρίφαλα οι τιμές αυτές καθορίζονται με τους ίδιους όρους για τους μονοανθείς και πολυανθείς τύπους· ότι για τον καθορισμό του μέσου όρου, αποκλείονται οι τιμές, εάν αποκλίνουν κατά 40 % ή περισσότερο από τον μέσο όρο των τιμών που διαπιστώθηκαν στην ίδια αγορά κατά την διάρκεια της ίδιας περιόδου των τριών προηγουμένων ετών·  ότι θα πρέπει να καθοριστούν οι κοινοτικές τιμές στην παραγωγή για τις διαδοχικές περιόδους των δύο εβδομάδων μέχρι τις 2 Ιουνίου 1991 με βάση τα στοιχεία που θα παρασχεθούν από τα κράτη μέλη·  ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Διαχείρισης Ζωντανών Φυτών και Προϊόντων Ανθοκομίας,  ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:  Άρθρο 1  Οι κοινοτικές τιμές στην παραγωγή για τα τριαντάφυλλα με μεγάλα άνθη, τα τριαντάφυλλα με μικρά άνθη, τα μονοανθή γαρίφαλα (standard) και τα πολυανθή γαρίφαλα (spray), που αναφέρονται στο άρθρο 3 του κανονισμού (ΕΟΚ) αριθ. 4088/87 για τις διαδοχικές περιόδους των δύο εβδομάδων από τις 5 Νοεμβρίου 1990 μέχρι τις 2 Ιουνίου 1991 καθορίζονται στο παράρτημα.  Άρθρο 2  Ο παρών κανονισμός αρχίζει να ισχύει την ημέρα της δημοσίευσής του στην Επίσημη Εφημερίδα των Ευρωπαϊκών Κοινοτήτων.  Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.  Βρυξέλλες, 29 Οκτωβρίου 1990.  Για την Επιτροπή  Ray MAC SHARRY  Μέλος της Επιτροπής  (1) ΕΕ αριθ. L 382 της 31. 12. 1987, σ. 22.  (2) ΕΕ αριθ. L 311 της 17. 11. 1988, σ. 1.  (3) ΕΕ αριθ. L 72 της 18. 3. 1988, σ. 16.  (4) ΕΕ αριθ. L 311 της 17. 11. 1988, σ. 8.  ΠΑΡΑΡΤΗΜΑ  Κοινοτικές τιμές στην παραγωγή  (Ecu ανά 100 τεμάχια)  1.2.3.4.5.6 //  //  //  //  //  //  // Εβδομάδα   // Περίοδος   // Μονοανθή  γαρίφαλα  (standaard)   // Πολυανθή  γαρίφαλα  (tros)   // Τριαντάφυλλα  με μεγάλο  άνθος   // Τριαντάφυλλα  με μικρό  άνθος   //    //   //   //   //   //   // 45. / 46.   // 5 - 18. 11. 1990   // 14,26   // 11,86   // 30,75   // 15,16  // 47. / 48.   // 19. 11 - 2. 12. 1990   // 13,72   // 11,06  // 33,71   // 15,74   // 49. / 50.   // 3 - 16. 12. 1990  // 15,94   // 11,01   // 37,50   // 18,89   // 51. / 52.  // 17 - 31. 12. 1990   // 18,44   // 10,71   // 44,97  // 18,00   // 1. / 2.   // 1 - 13. 1. 1991   // 15,48  // 10,62   // 42,17   // 20,60   // 3. / 4.   // 14 - 27. 1. 1991   // 13,74   // 11,15   // 50,83   // 23,02   // 5. / 6.  // 28. 1 - 10. 2. 1991   // 16,06   // 12,35   // 58,97  // 26,16   // 7. / 8.   // 11 - 24. 2. 1991   // 13,77  // 10,79   // 49,56   // 26,69   // 9. / 10.   // 25. 2 - 10. 3. 1991   // 11,85   // 9,66   // 40,77   // 23,73   // 11. / 12.   // 11 - 24. 3. 1991   // 12,23   // 10,24   // 38,15  // 19,10   // 13. / 14.   // 25. 3 - 7. 4. 1991   // 13,15  // 11,19   // 30,89   // 16,14   // 15. / 16.   // 8 - 21. 4. 1991   // 13,11   // 12,94   // 29,27   // 15,02   // 17. / 18.   // 22. 4 - 5. 5. 1991   // 13,83   // 11,28   // 25,85  // 16,51   // 19. / 20.   // 6 - 19. 5. 1991   // 10,58  // 9,43   // 23,15   // 15,15   // 21. / 22.   // 20. 5 - 2. 6. 1991   // 9,55   // 9,29   // 23,61   // 14,02   //    //  //   //   //   //